Neuvoston direktiivi 92/60/ETY, annettu 30 päivänä kesäkuuta 1992, eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa annetun direktiivin 90/425/ETY muuttamisesta



Virallinen lehti nro L 268 , 14/09/1992 s. 0075 - 0076

Suomenk. erityispainos Alue 3 Nide 45 s. 0074

Ruotsink. erityispainos Alue 3 Nide 45 s. 0074



NEUVOSTON DIREKTIIVI 92/60/ETY, annettu 30 päivänä kesäkuuta 1992, eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa annetun direktiivin 90/425/ETY muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että yhteisön on toteutettava toimenpiteet sisämarkkinoiden asteittaiseksi toteuttamiseksi 31 päivään joulukuuta 1992 mennessä, direktiivissä 90/425/ETY(3) säädetään, että joidenkin elävien eläinten ja tuotteiden eläinlääkärintarkastuksia ei enää tehdä yhteisön sisäisillä rajoilla, direktiivin 90/425/ETY antamisen jälkeen neuvosto on vahvistanut kolmansista maista yhteisöön tuotavien elävien eläinten ja tuotteiden eläinlääkärintarkastusten järjestämistä koskevat periaatteet; tässä suhteessa olisi otettava huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta annettu neuvoston direktiivi 90/675/ETY(4) ja kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista sekä direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annettu neuvoston direktiivi 91/496/ETY(5), direktiivin 90/425/ETY 21 artiklan neljännen alakohdan mukaisesti olisi mainitun direktiivin ja eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(6) soveltamisalaan sisällytettävä mainittujen direktiivien soveltamisalaan kuulumattomat elävät eläimet ja eläintuotteet, direktiivin 90/425/ETY 25 artiklan mukaisesti on tärkeää määrittää "järjestelyt, joita sovelletaan 24 artiklassa säädettyjen siirtymäsäännösten voimassaoloajan päättyessä"; tässä suhteessa olisi otettava huomioon yhteisössä tapahtunut kehitys siltä osin kuin on kyse kolmansista maista tulevia eläviä eläimiä ja tuotteita koskevien sääntöjen vahvistamisesta ja suu- ja sorkkataudin sekä sikaruton torjumiseksi toteutettujen toimenpiteiden yhdenmukaistamisesta siten kuin asia ilmaistaan yhteisön toimenpiteistä suu- ja sorkkataudin torjumiseksi annetun direktiivin 85/511/ETY, eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY sekä terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tai lihatuotteiden tuonnissa kolmansista maista annetun direktiivin 72/462/ETY muuttamisesta 26 päivänä kesäkuuta 1990 annetussa neuvoston direktiivissä 90/423/ETY(7) ja yhteisön toimenpiteistä klassisen sikaruton torjumiseksi annetun direktiivin 80/217/ETY muuttamisesta 11 päivänä joulukuuta 1991 annetussa neuvoston direktiivissä 91/685/ETY(8), erityisesti eläinlääkintäalan yhdenmukaistamisessa tapahtuneen myönteisen kehityksen perusteella olisi säädettävä kaikkia eläviä eläimiä ja eläintuotteita koskevien eläinlääkärintarkastusten poistamisesta sisäisillä rajoilla 1 päivästä heinäkuuta 1992, ja olisi kuitenkin säädettävä eläinlääkärintarkastuksia koskevista erityisistä säännöistä, joita sovelletaan lemmikkieläinten liikkumiseen silloin, kun ei ole kyse kaupallisesta tarkoituksesta ja kun eläin matkustaa siitä vastaavan luonnollisen henkilön mukana, ON ANTANUT TÄMÄN DIREKTIIVIN: 1 artikla Muutetaan direktiivi 90/425/ETY seuraavasti. 1) Lisätään 1 artiklaan alakohta seuraavasti: "Tätä direktiiviä ei sovelleta lemmikkieläinten liikkumiseen silloin, kun on kyse muusta kuin kaupallisesta tarkoituksesta ja kun eläin matkustaa siitä vastaavan luonnollisen henkilön mukana." 2) Korvataan 7 artiklan 2 kohdan päivämäärä "1 päivänä tammikuuta 1993" päivämäärällä "1 päivänä heinäkuuta 1992". 3) Poistetaan 21 artiklan ensimmäisen alakohdan sanat "31 päivään joulukuuta 1992 asti". 4) Korvataan 21 artiklan toinen alakohta seuraavasti: "Jäsenvaltioiden on annettava komissiolle ja muille jäsenvaltioille tiedoksi ensimmäisessä alakohdassa tarkoitettujen eläinten ja tuotteiden kauppaan sovellettavat edellytykset ja yksityiskohtaiset säännöt." 5) Poistetaan 21 artiklan kolmannen alakohdan viimeinen virke. 6) Korvataan 22 artikla seuraavasti: "22 artikla 1 Jäsenvaltioiden on toimitettava komissiolle tämän direktiivin mukaisesti tehtyjä tarkastuksia koskevat keskeiset tiedot yhdenmukaistetun mallin mukaisesti. 2 Komissio tutkii 1 kohdassa tarkoitetut tiedot pysyvässä eläinlääkintäkomiteassa. Komissio voi 18 artiklassa säädettyä menettelyä noudattaen vahvistaa aiheelliset toimenpiteet. 3 Tämän artiklan soveltamista koskevat yksityiskohtaiset säännöt ja erityisesti määräajat tietojen toimittamiselle, käytettävä malli ja tietojen luonne vahvistetaan 18 artiklassa säädettyä menettelyä noudattaen." 7) Korvataan 24 artikla seuraavasti: "24 artikla Jäsenvaltiot voivat 31 päivään joulukuuta 1992 asti ja tässä direktiivissä säädetyn tarkastusjärjestelmän asteittaiseksi täytäntöönpanemiseksi tehdä seuraavat tarkastukset kuljetuksen aikana: - asiakirjojen tarkastus liitteissä A ja B tarkoitetuille tai kolmansista maista tuoduille eläimille ja tuotteille, - eläinlääkärintarkastukset pistokokein ja syrjintää harjoittamatta liitteessä B tarkoitetuille eläimille ja tuotteille." 8) Poistetaan 25 artikla. 9) Korvataan liitteessä B oleva A osa seuraavasti: "A Eläinlääkintälainsäädäntö Muut elävät eläimet, joita ei ole mainittu liitteessä A olevassa 1 osassa". 10) Korvataan liitteessä B oleva B osa seuraavasti: "B Eläinlääkintälainsäädäntö Siemenneste, munasolut ja alkiot, joita ei ole mainittu liitteessä A olevassa 1 osassa". 2 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää heinäkuuta 1992. Niiden on ilmoitettava tästä komissiolle viipymättä. Kun jäsenvaltiot antavat nämä säännökset, niissä on viitattava tähän direktiiviin tai niihin on virallisen julkaisemisen yhteydessä liitettävä kyseinen viittaus. Jäsenvaltioiden on annettava tätä viittausta koskevat yksityiskohtaiset säännöt. 2 Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. Komissio ilmoittaa niistä muille jäsenvaltioille. 3 artikla Tämä direktiivi on osoitettu kaikille jäsenvaltioille. Tehty Luxemburgissa 30 päivänä kesäkuuta 1992. Neuvoston puolesta Puheenjohtaja Arlindo MARQUES CUNHA (1) EYVL N:o C 122, 14.5.1992, s. 18 (2) EYVL N:o C 176, 13.7.1992 (3) EYVL N:o L 224, 18.8.1990, s. 29. Direktiivi on viimeksi muutettu direktiivillä 91/628/ETY (EYVL N:o L 340, 11.12.1991, s. 17). (4) EYVL N:o L 373, 31.12.1990, s. 1 (5) EYVL N:o L 268, 24.9.1991, s. 56 (6) EYVL N:o L 395, 30.12.1989, s. 13 (7) EYVL N:o L 224, 18.8.1990, s. 13 (8) EYVL N:o L 377, 31.12.1991, s. 1